EkBass/fiwiki-20250220-pages-articles huggingface dataset:
Jouy-en-Josas

Jouy-en-Josas on kunta Ranskassa Yvelinesin departementissa Île-de-Francen alueella. Se sijaitsee noin 21 km Pariisista lounaaseen. Kunnassa sijaitsee Pariisin kauppakorkeakoulu, HEC Paris École des hautes études commerciales de Paris (HEC Paris). Jouy-en-Josas teollistui 1700-luvun puolivälissä, kun teollisuusjohtaja Christophe-Philippe Oberkampf perusti pellavatehtaan. Vuodesta 1964 lähtien kunnassa on sijainnut Pariisin kauppakorkeakoulu École des hautes études commerciales de Paris (HEC Paris).Tour de France 2019 ==Tunnettuja kuntalaisia== *Léon Blum (1872-1950), poliitikko ja Ranskan pääministeri ==Lähteet== ==Aiheesta muualla== Luokka:Yvelinesin kunnat
Keravan vanhussurmat

Keravan vanhussurmat tapahtuivat Keravalla kesäkuun alussa 2001, kun nuorisojoukko tappoi erittäin väkivaltaisesti kaksi vanhahkoa miestä ja pahoinpiteli vakavasti yhden iäkkään naisen. Teossa oli mukana 17-vuotias poika, hänen 15-vuotias tyttöystävänsä sekä hänen 14-vuotias serkkunsa. Nuoret olivat käyttäneet muun muassa alkoholia ja butaania. Oikeuden mukaan uhrit tapettiin hakkaamalla. Ensimmäinen henkirikos tapahtui Keravan keskustan tuntumassa aamuyöstä 3. kesäkuuta, kun 17- ja 14-vuotiaat serkkupojat olivat luvanneet opastaa 57-vuotiaan miehen johonkin baariin, mutta todellisuudessa tarkoituksena olikin ryöstää mies. Miestä oli lyöty, kaadettu maahan ja potkittu useita kertoja. 17-vuotias poika oli myös polkaissut uhria kaulaan. Vakaviin vammoihin kuolleelta uhrilta oli ryöstetty takki ja lompakko, jossa oli ollut runsaat 50 markkaa käteistä. Toinen henkirikos tapahtui aamulla 5. kesäkuuta, jolloin rikoksessa mukana oli kahden edellisen lisäksi myös 15-vuotias tyttö. Uhriksi joutui 65-vuotias kalastajamies. Aluksi nuoret haastoivat miehen kanssa riitaa, minkä jälkeen he löivät ja potkivat uhrin kuoliaaksi. Tekovälineinään he käyttivät muun muassa puukkoa ja olutpulloja. Myös tämän teon tarkoituksena on epäilty ryöstöä. Vähän ennen kalastajan surmaa nuoret olivat pysäyttäneet pyöräilevän 75-vuotiaan naisen, minkä jälkeen he löivät ja potkivat naista niin ikään ryöstötarkoituksessa. Nuoret myös heittivät uhrin polkupyörän tämän päälle. Nainen joutui vuorokaudeksi sairaalaan, mutta hän selvisi vammoistaan. Juttu käsiteltiin avoimin ovin, vaikka syytetyt olivat alaikäisiä. Oikeuskäsittelyn julkisuutta perusteltiin rikosten törkeydellä. Tuusulan käräjäoikeus tuomitsi 17-vuotiaan Tero Juhani Pennan 12 vuodeksi vankeuteen nuorena henkilönä tehdystä murhasta, taposta, törkeästä ryöstöstä ja törkeän ryöstön yrityksestä. Penna määrättiin lisäksi maksamaan korvauksia henkiin jääneelle uhrille ja kuolleiden omaisille. Hovioikeus korotti puukarahkoilla ja puukolla murhatun 64-vuotiaan miehen vaimolle maksettavaa kärsimyskorvausta 8 500 eurosta 14 000 euroon korkoineen. 15-vuotiaalle tytölle oli vaadittu rangaistusta avunannosta murhaan, sillä hän oli jälkimmäisen henkirikoksen tapahtuessa antanut puukon 17-vuotiaalle poikaystävälleen. 14-vuotias poika ei ikänsä puolesta ollut rikosoikeudellisessa vastuussa teostaan, mutta hänet oli otettu huostaan. ==Lähteet== Luokka:Vuoden 2001 rikokset Luokka:2000-vuosikymmenen rikokset Suomessa Luokka:Murhat Suomessa Luokka:Keravan historia
Diego Carlos Santos Silva

Diego Carlos Santos Silva, yleensä vain Diego Carlos (s. 15. maaliskuuta 1993 Barra Bonita, Brasilia) on brasilialainen jalkapalloilija. Hän edustaa turkkilaista Fenerbahçea ja on pelipaikaltaan keskuspuolustaja. == Seurajoukkueura == 2\. heinäkuuta 2014 Diego Carlos siirtyi kotimaastaan portugalilaisseura Estoriliin. Hieman tämän jälkeen hän siirtyi lainasopimuksella Portoon, jossa hän pelasi seuran reservijoukkueessa 19 Segunda Liga ottelua kaudella 2014–2015. Seuraavalla kaudella hän pelasi Estorilissa 31 Primeira Ligan ottelua ja teki kaksi maalia. Kesäkuussa 2016 Diego Carlos teki viisivuotisen sopimuksen ranskalaisseura Nantesin kanssa. Hänestä maksettiin tietojen mukaan noin 2 miljoonan euron siirtokorvaus.Le défenseur brésilien Diego Carlos signe à Nantes L'Équipe. Viitattu 29.8.2019. Hän pelasi Nantesissa kolmen kauden aikana 97 Ligue 1:n ottelua ja teki neljä maalia. 31\. toukokuuta 2019 espanjalaisseura Sevilla ilmoitti päässeensä sopimukseen Nantesin kanssa Diego Carlosin siirtymisestä Andalusiaan.Oficial: Monchi se estrena con Diego Carlos Marca. Viitattu 29.8.2019. Hän pelasi kahdeksan ottelua, ja syötti loppuottelun voittomaalin, Sevillan voittaessa Eurooppa-liigan kaudella 2019–2020. Hän pelasi Sevillassa kolmen kauden aikana kaikkiaan 14 Mestarien liigan ja kymmenen Eurooppa-liigan ottelua. Primera Divisiónissa hän pelasi 102 ottelua ja teki kuusi maalia. Diego Carlos siirtyi Englannin Valioliigan Aston Villaan 31 miljoonan euron siirtosummalla kesällä 2022. Hän oli tulokaskaudellaan akillesjännevamman vuoksi sivussa yli puoli vuotta, ja pelasi vain kolme valioliigaottelua. Kaudella 2023–2024 hän oli avauskokoonpanossa 20 Valioliigan ottelussa ja tuli seitsemän kertaa vaihdosta kentälle. Konferenssiliigassa pelaamissaan seitsemässä ottelussa hän teki yhden maalin. Kauden 2024–2025 alkupuoliskolla hän pelasi kymmenen valioliigaottelua, joista kahdeksassa hän oli avauskokoonpanossa. Mestarien liigassa hän tuli ensimmäisessä ottelussa vaihdosta kentälle ja pelasi seuraavissa viidessä ottelussa täyden ajan. Diego Carlos siirtyi Turkin Superliigan Fenerbahçeeen tammikuussa 2025. == Maajoukkueura == Diego Carlos pelasi vuonna 2021 järjestetyissä Tokion olympialaisissa täyden ajan kultaa voittaneen Brasilian kaikissa kuudessa ottelussa. Hänet valittiin toistaiseksi ainoan kerran Brasilian jalkapallomaajoukkueeseen kahteen MM-karsintaotteluun marraskuussa 2020, mutta hän ei päässyt pelaamaan. == Lähteet == == Aiheesta muualla == * Diego Carlosin tilastot Soccerway-sivustolla Luokka:Brasilialaiset jalkapalloilijat Luokka:Brasilialaiset olympiavoittajat Luokka:Vuonna 1993 syntyneet Luokka:Elävät henkilöt
Taidekeskus Kasarmi

Taidekeskus Kasarmi on Tuusulan kuntakeskuksessa Hyrylässä sijaitseva taide- ja kulttuurikeskus. Keskuksen päätoimija on Tuusulan taidemuseo, minkä lisäksi Tuusulan museolla ja Tuusulan kulttuuritoimella on toimistotiloja rakennuksessa. Taidekeskus Kasarmin rakennus on vuonna 1915 valmistunut, alkujaan sairaalakäyttöön suunniteltu venäläinen kasarmirakennus. Se on ollut syksystä 2018 lähtien peruskorjattavana; remontti valmistunee kesään 2020 mennessä (ennen Tuusulan seuraavia, museon läheisyyteen sijoittuvia asuntomessuja). == Lähteet == ==Aiheesta muualla== *Taidekeskus Kasarmi (visittuusulanjarvi.fi) Luokka:Tuusulan museot Luokka:Suomen taidemuseot
Kaksintaistelu (täsmennyssivu)

Kaksintaistelu voi viitata esimerkiksi seuraaviin: * kaksintaistelu, kahden osapuolen välinen järjestetty taistelu * Kaksintaistelu, Anton Tšehovin pienoisromaani vuodelta 1891 * Kaksintaistelu (Duel), ranskalainen elokuva vuodelta 1927 * Kaksintaistelu (Pojedinok), neuvostoliittolainen elokuva vuodelta 1957 * Kaksintaistelu (A Gunfight), yhdysvaltalainen lännenelokuva vuodelta 1970 * Kaksintaistelu (Zweikampf), länsisaksalainen elokuva vuodelta 1986 * ”Kaksintaistelu”, Yön kappale vuodelta 2002
Leppävirran kotiseutumuseo

Leppävirran kotiseutumuseo on Leppävirran kirkonkylällä, Leppävirran kirkon vieressä sijaitseva kotiseutumuseo. Museo toimii pitäjän entinen viljamakasiini vuodelta 1848, joka muutettiin museokäyttöön 1950-luvun lopulla. Kotiseutumuseo avattiin yleisölle vuonna 1962. == Lähteet == Luokka:Leppävirran rakennukset ja rakennelmat Luokka:Suomen kotiseutumuseot Luokka:Suomen 1800-luvulla rakennetut rakennukset ja rakennelmat Luokka:Pitäjänmakasiinit
Philip Bračanin

Philip Bračanin (s. 1942) on australialainen säveltäjä.Sitsky, Martin: "Australian Piano Music of the Twentieth Century", s. 166Australian Music Centre: Philip Bračanin Bračaninin juuret ovat Kroatiassa. Hän aloitti pianotunnit 6-vuotiaana ja opiskeli sitten musiikkia sekä matematiikkaa Länsi- Australian yliopistossa. Sieltä hän sai sekä taiteiden maisterin että filosofian tohtorin arvot. Eläkkeelle jäämiseensä (2008) saakka hän toimi professorina Queenslandin yliopistossa, jossa toimi yhdeksän vuoden ajan musiikkitiedekunnan dekaanina ja kymmenen vuoden ajan musiikkikoulun johtajana. Vaikka Bračanin opiskeli Mátyás Seiberin ja Anton von Webernin tekniikoita, hän itse ajautui säveltäjänä pois kaksitoistasäveljärjestelmän ja sarjallisuuden parista. Hänen tuotantoonsa ovat vaikuttaneet ranskalainen musiikki ja uusklassismi. Bračanin on säveltänyt sinfonioita, joista toinen on kuorosinfonia. Muuhun tuotantoon kuuluu konserttoja monille eri soittimille, laulusarjoja, kuoroteoksia ja kamarimusiikkia, kuten kolme jousikvartettoa. Ensimmäisen sinfonian kantaesitti Pusanin filharmoninen orkesteri Pusanissa toukokuussa 1995, ja toisen sinfonian kantaesitys järjestettiin saman vuoden syyskuussa. Kitarakonsertollaan Bračanin sai APRA-palkinnon parhaasta australialaisesta klassisesta sävellyksestä. Hän on toiminut residenssisäveltäjänä Anglo-Australian Music Festivalilla (Birmingham, 1988), Bournemouthin kansainvälisellä festivaalilla (1991) ja Rottingdean Spring Music Festivalilla (Brighton, 2014). == Lähteet == Luokka:Australialaiset säveltäjät Luokka:Vuonna 1942 syntyneet Luokka:Elävät henkilöt
Kārlis Baumanis

Kārlis Baumanis (11. toukokuuta 1835 – 10. tammikuuta 1905https://www.europeana.eu/portal/fi/explore/people/58501-karlis- baumanis.html) oli latvialainen säveltäjä, runoilija, näytelmäkirjailija ja journalisti. Hän teki lähes kolmesataa vokaalimusiikin sävellystä ja sovitusta, joista noin viisikymmentä on kuorolle. Hänen tuotantoonsa kuuluu muun muassa kansallislauluksi otettu Dievs, svētī Latviju!, johon säveltäjä itse teki sanoituksen, kuten moniin muihinkin lauluihinsa. Baumanis edusti Lativan kansallisen heräämisen liikettä.Musica Baltica: Composers and Authors: Baumanis, Karlis (1835 - 1905) Baumaniksen lauluissa keskeiseen asemaan nousee isänmaallisuus. Hänen sävellyskoulutuksensa oli kuitenkin vähäistä, ja vain jotkin hänen lauluistaan ovat kestäneet aikaa. Tietyt hänen laatimansa melodiat ovat kuitenkin saavuttaneet kulttuurisesti tärkeän aseman. Lisäksi hän kirjoitti kansanlauluista poleemisia artikkeleita latvian- ja saksankielisessä lehdistössä, mikä vaikutti etnomusikologian kehitykseen Latviassa. == Lähteet == Luokka:Latvialaiset säveltäjät Luokka:Latvialaiset runoilijat Luokka:Kansallislaulujen säveltäjät Luokka:Kansallislaulujen sanoittajat Luokka:Näytelmäkirjailijat Luokka:Toimittajat Luokka:Vuonna 1835 syntyneet Luokka:Vuonna 1905 kuolleet
Juan Aberle

thumb|right|Juan Aberle Juan Aberle (11. joulukuuta 1846 Napoli – 28. helmikuuta 1930 San Salvador) oli italialaissyntyinen elsalvadorilaistunut säveltäjä, jonka teoksiin kuuluu El Salvadorin kansallislaulu Saludemos la Patria orgullosos. Hän opiskeli musiikkia napolilaisessa konservatoriossaMartha Furman Schleifer, Gary Galván: Latin American Classical Composers: A Biographical Dictionary, s. 1 ja työskenteli New Yorkissa oopperajohtajana. Oopperayhtiön kiertueen yhteydessä hän saapui vuonna 1872 Guatemalaan, jonne päätti jäädä. Hän perusti maassa kansallisen musiikkikonservatorion, joka kuitenkin lopetti toimintansa 17 vuoden jälkeen. Vuonna 1892 hallitus perusti uudelleen kansallisen musiikkikoulun, jonka johtajaksi nimitettiin Aberle. Hallituksen tuella hän osti sinne monia instrumentteja ja onnistui saamaan monille guatemalalaisille stipendejä Italiassa suoritettavia opintoja varten.Michael F. Fry: Historical Dictionary of Guatemala, s. 27 El Salvadorista tuli Aberlen toinen kotimaa, kun hän meni naimisiin Gertrudis Pérez Cáceresin kanssa. Hän perusti musiikkikoulun myös El Salvadorissa ja sai presidentti Rafael Zaldívarilta pyynnön säveltää maalle kansallislaulu. Hallitus myös nimesi hänet Banda de los Altos Poderes -kokoonpanon johtoon, ja hän toimi tässä tehtävässä vuoteen 1922, jolloin jätti viran korkean ikänsä takia. Hänen suosimansa soitin oli piano. Hänen marssinsa Morazán julistettiin kansallismarssiksi 1. toukokuuta 1882.Universidad de Costa Rica: Archivo Histórico Musical: Juan Aberle Sforza == Lähteet == Luokka:Italialaiset säveltäjät Luokka:Elsalvadorilaiset säveltäjät Luokka:Kansallislaulujen säveltäjät Luokka:Vuonna 1846 syntyneet Luokka:Vuonna 1930 kuolleet
Setlementtiasunnot

Setlementtiasunnot Oy on yhteiskunnallinen asuntorakentaja ja vuokranantaja. Setlementtiasunnot on Arvoliiton jäsen. Setlementtiasunnot on perustettu vuonna 2000. Se edistää yhteisöllistä monisukupolvista kortteliasumista ja on Asumisen rahoitus- ja kehittämiskeskus ARA:n hyväksymä yleishyödyllinen asunnontuottaja. Setlementtiasunnot Oy:llä oli vuonna 2023 yhteensä noin 1950 vuokra-asuntoa 21 talossa Helsingissä, Vantaalla, Espoossa, Hyvinkäällä, Turussa, Tampereella ja Joensuussa . Asukasvalinta noudattaa korkotukiasuntojen valintaperiaatteita. Taloissa on asukkaana myös erityisryhmiä, kuten kehitysvammaisia tai mielenterveyskuntoutujia, joiden tukena ovat ulkopuoliset palvelutuottajat. Omistajana on Suomen Setlementtiliitto. Setlementtiasunnot Oy on yhteiskunnallisten yritysten Arvoliiton jäsen. Vuoden 2019 loppuun asti Setlementtiasunnot omisti yhdessä Kalliolan Setlementin kanssa myös asumisoikeustaloja tarjoavan Setlementtiasumisoikeus Oy:n. Tämä vuonna 2010 perustettu yritys myytiin syksyllä 2019 kuntien omistamalle KAS asunnot Oy:lle, jolla ei ennestään ollut asumisoikeustoimintaa. Kauppaan kuuluneet, vähintään 55-vuotiaille tarkoitetut talot sijaitsevat Helsingissä, Vantaalla, Espoossa, Hyvinkäällä ja Kuopiossa. ==Lähteet== Luokka:Setlementtiliike Luokka:Suomalaiset rakennuttajat
Hakutaulu

Tietojenkäsittelytieteessä hakutaulu () on taulukko- tai matriisimuotoinen tietorakenne, joka sisältää haettavat tiedot. Hakutaulussa tiedot voidaan järjestää avain-arvo -pareiksi, jossa tietoa etsitään täsmäävän avaimen mukaan mukaan ja arvo haluttu tieto tai sen osoitin. Hakutaulussa ei ole välttämättä lainkaan avainta, vaan arvon sijainti taulukossa voi olla sen hakuehto. Matematiikassa hakutaulua on käytetty muun muassa sinifunktion arvoille kuten Aryabhatan taulukko. Hakutauluja käytetään ohjelman optimointiin korvaamalla laskentaoperaatio viittauksella ennaltalaskettuun tulostauluun. Hakutaulu parantaa suorituskykyä kun laskenta vaatisi enemmän aikaa kuin muistihaku. Eräiden suorittimien käskykannassa on tuki hakutaulusta hakemiselle sekä arvojen interpolaatiolle. == Katso myös == * assosiaatiotaulu == Lähteet == Luokka:Tietorakenteet
Kreikan naisten lentopallomaajoukkue

Kreikan naisten lentopallomaajoukkue edustaa Kreikkaa naisten arvokilpailuissa ja kansainvälisissä lentopallokilpailuissa. Se on pelannut olympialaisissa kotikisoissaan 2004, MM-kilpailuissa vuonna 2002 ja EM-kilpailuissa viisi kertaa. Se on sijoittunut Euroopan liigassa jaetulle kolmannelle sijalle vuosina 2015 ja 2016. == Arvokilpailut == === Olympialaiset === * Yhdeksäs 2004 === MM-kilpailut === * kymmenes 2002 === EM-kilpailut === * Kahdeksas 1991 * Yhdeksäs 1993 * 12:s 1985, 2001 * 14:s 2019 == Lähteet == Luokka:Naisten lentopallomaajoukkueet Naisten lentopallomaajoukkue
Thiago Cionek

Thiago Rangel Cionek (s. 21. huhtikuuta 1986 Curitiba, Brasilia) on brasilialaissyntyinen puolalainen jalkapalloilija, pelipaikaltaan puolustaja. Hän edustaa Italian korkeimmalla sarjatasolla pelaavaa SPAL:ia. Cionek pelasi Puolan maajoukkueessa EM-kilpailuissa 2016 ja MM-kilpailuissa 2018. == Lähteet == Luokka:Puolalaiset jalkapalloilijat Luokka:Vuonna 1986 syntyneet Luokka:Elävät henkilöt
Belgian naisten lentopallomaajoukkue

Belgian naisten lentopallomaajoukkue edustaa Belgiaa naisten arvokilpailuissa ja kansainvälisissä lentopallokilpailuissa. Se on pelannut MM-kilpailuissa kolme kertaa ja EM-kilpailuissa kymmenen kertaa. Se on saavuttanut EM- kilpailuissa pronssia vuonna 2013 ja ollut EM-kisojen järjestäjämaana kolmasti. == Arvokilpailut == === MM-kilpailut === * 11:s 2014 * 13:s 1956 * 22:s 1978 === EM-kilpailut === * Pronssia 2013 * Kuudes 2015 * Seitsemäs 2007 * Yhdeksäs 2019 * 11:s 2009 * 12:s 1975, 1979, 1987 * 14:s 1967, 2017 == Lähteet == Luokka:Naisten lentopallomaajoukkueet Naisten lentopallomaajoukkue
Sierainlaiskiainen

Sierainlaiskiainen eli hoffmanninlaiskiainen (Choloepus hoffmanni) on kaksivarvaslaiskiaisten heimoon kuuluva nisäkäs. Lajia tavataan Keski- ja Etelä-Amerikan sademetsissä ja lehtipuissa. Sierainlaiskiaisen kuvasi tieteelle Wilhelm Peters vuonna 1858. == Elintavat == Sierainlaiskiaiset viihtyvät puissa. Ne saattavat asustaa samassa puussa vuosia. Sierainlaiskiaiset ovat aktiivisia suurimmaksi osaksi yöllä. Pitkä turkki suojaa niitä auringonpaahteelta. == Lähteet == Luokka:Laiskiaiset
Heikki Aaltonen

Heikki Aaltonen (24. elokuuta 1925 Rauma – 21. elokuuta 2019 Joensuu) oli suomalainen jääkiekkoilija ja jääkiekkovalmentaja. Hän oli pelipaikaltaan hyökkääjä. ==Ura== Aaltonen pelasi koko pääsarjauransa SM-sarjaa hyökkääjänä kasvattajaseurassaan Rauman Lukossa yhteensä 16 ottelun verran kausina 1950–1952 ja 1954–1955 tehopistein 1+1=2. Pelaajauransa jälkeen hän toimi valmentajana ja johdatti Lukon A-nuorten Suomenmestaruuteen vuonna 1959. ==Muuta== Aaltosen poika Ari pelasi kaudella 1981–1982 puolustajana kaksi SM- liigaottelua Porin Ässissä. Hän on myöhemmin toiminut mm. Jokipoikien Mestis- joukkueen päävalmentajana. Arin poika Miro Aaltonen on Suomen maajoukkueessakin pelannut jääkiekkohyökkääjä. Mirosta tuli kaudella 2011–2012 kaikkien aikojen kolmas kolmannen polven pääsarjakiekkoilija Suomessa Juuso Hietasen ja Sami Blomqvistin jälkeen. Heikki Aaltonen kuoli 93-vuotiaana 21. elokuuta 2019 poikansa Arin kotikaupungissa Joensuussa. ==Tilastot== 1950–1951 Lukko SM-sarja 4 0 0 0 0 – – – – – 1951–1952 Lukko SM-sarja 4 1 0 1 4 – – – – – 1954–1955 Lukko SM-sarja 8 0 1 1 2 – – – – – 3 kautta yhteensä SM-sarja 16 1 1 2 6 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1925 syntyneet Luokka:Vuonna 2019 kuolleet
Puolan naisten lentopallomaajoukkue

Puolan naisten lentopallomaajoukkue edustaa Puolaa naisten arvokilpailuissa ja kansainvälisissä lentopallokilpailuissa. Se on saavuttanut olympialaisissa kaksi pronssia 1960-luvulla sekä MM-kilpailuissa hopean ja kaksi pronssia 1950–1960-luvuilla. EM-kilpailuissa Puola on voittanut kultaa vuosina 2003 ja 2005 sekä saavuttanut neljästi hopeaa ja viidesti pronssia. Puola on ollut EM- kilpailujen järjestäjämaa vuonna 2009 ja yksi neljästä järjestäjämaasta vuonna 2019. == Arvokilpailut == === Olympialaiset === * Pronssia 1964, 1968 * Yhdeksäs 2008 === MM-kilpailut === * Hopeaa 1952 * Pronssia 1956, 1962 * Neljäs 1960 * Yhdeksäs 1970, 1974, 2010 * 11:s 1978 * 13:s 2002 * 15:s 2006 === EM-kilpailut === * Kultaa 2003, 2005 * Hopeaa 1950, 1951, 1963, 1967 * Pronssia 1949, 1955, 1958, 1971, 2009 * Neljäs 1977, 2007, 2019 * Viides 1981, 2011 * Kuudes 1999, 2001 * Seitsemäs 1985 * Kahdeksas 1979, 1997, 2015 * Yhdeksäs 1983, 1989, 1991, 1995 * Kymmenes 2017 * 11:s 1975, 1987, 2013 == Lähteet == Luokka:Naisten lentopallomaajoukkueet Naisten lentopallomaajoukkue
GTK (täsmennyssivu)

GTK tarkoittaa seuraavia asioita: * GTK graafinen käyttöliittymäkirjasto. * Geologian tutkimuskeskus työ- ja elinkeinoministeriön alainen valtakunnallinen tutkimuskeskus.
Italiansärki

Italiansärki (Sarmarutilus rubilio) on särkien heimoon (Leuciscidae) kuuluva eteläeurooppalainen makean veden kala. Se on särjeksi pieni, mutta voi kasvaa 18 senttimetrin mittaiseksi ja elää 6-vuotiaaksi. Se elää alkuperäisenä Italiassa Toscanan-Latiumin alueella niin Adrianmereen kuin Tyrrhenanmereen laskevissa vesistöissä. Siirrettynä se esiintyy myös etelämpänä Italiassa. Italiansärki erotettiin muista särjistä (Rutilus) omaksi Sarmarutilus- suvukseen vuonna 2014. Sen ajatellaan eronneen muista särjistä Mustanmeren Sarmatian alueella mioseenikaudella ja levinneen Välimereen sen järvivaiheessa ja säilyneen siellä vain Toscanan-Latiumin alueella.Bianco, P.G., Ketmaier, V. (2014). A revision of the Rutilus complex from Mediterranean Europe with description of a new genus, Sarmarutilus, and a new species, Rutilus stoumboudae (Teleostei: Cyprinidae). Zootaxa, 3841 (3): 379–402. Toisin kuin muut särjet, italiansärki on virtaavissa vesissä elävä jokikala. Se eroja Rutilus-särkiin on pieni koko ja nieluhampaiden rakenne. == Lähteet == Luokka:Särjet (alaheimo)
Sammalsalangaani

Sammalsalangaani (Aerodramus salangana) on kiitäjiin kuuluva lintulaji. Sitä tavataan Kaakkois-Aasian saaristosta. ==Koko ja ulkonäkö== Sammalsalangaani kasvaa noin 12 senttimetriä pitkäksi. Sammalsalangaanin pää on alalajista riippuen joko musta tai ruskea. Selkä, siivet ja pyrstö ovat tummanruskeat. Pyrstö on lievästi haarautunut. Kuurkku ja vatsa ovat harmahtavan ruskeat ja kurkku on hieman vatsaa vaaleampi. ==Levinneisyys ja elinympäristö== Sammalsalangaania tavataan Isojen Sundasaarien alueelta Jaavasta, Niasilta, Borneolta, Sumatralta ja Natunasaarilta. Lintua tavataan monenlaisissa metsäympäristöissä usein luolien läheisyydessa. Ne elävät isoina ryhminä ja muodostavat pesimäkolonia luoliin. Sammalsalangaani rakentaa luoliin pesän sammaleesta ja muista kasvinosista ja liimaa ne yhteen savella. Laji on hyönteissyöjä ja se syö erityisesti kovakuoriaisia, muurahaisia ja termiittejä. ==Lähteet== Luokka:Kiitäjälinnut
Kyhmybanjomonni

Kyhmybanjomonni (Bunocephalus coracoideus) on banjomonnien (Aspredinidae) heimoon kuuluva usein akvaariossa pidettävä kalalaji. Sitä tavataan villinä Amazonjoen altaassa. Kyhmybanjomonni voi kasvaa 11 senttimetrin mittaiseksi. Sopiva veden lämpötila kyhmybanjomonnille on 25–28 celsiusastetta, sopiva veden kovuus 5–19 ja pH-arvo 6–8. == Lähteet == Luokka:Monnikalat
Lumivuokko

Lumivuokko (Anemone baldensis) on leinikkikasvien (Ranunculaceae) heimoon kuuluva kasvilaji. Lumivuokon korkeus on 13–30 senttimetriä. Sen kukkii kesäkuusta elokuuhun. Lumivuokkoa tavataan Alpeilla.https://rbg- web2.rbge.org.uk/cgi-bin/nph- readbtree.pl/feout?FAMILY_XREF=&GENUS;_XREF=Anemone&SPECIES;_XREF=baldensis == Lähteet == Luokka:Vuokot
Harvey Barnes

Harvey Lewis Barnes (s. 9. joulukuuta 1997 Burnley) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Newcastle Unitedia. Barnes pelasi Leicester Cityn juniorijoukkueissa mutta nousi liigapelaajaksi lainasopimuksella Milton Keynes Donsissa, jossa hän pelasi ykkösliigaa 21 ottelua ja teki niissä kuusi maalia kauden 2016–2017 kevätpuoliskolla. Seuraavan syksyn hän pelasi lainalla Barnsleyn joukkueessa mestaruussarjaa 23 ottelua ja teki niissä viisi maalia. Huhti-toukokuussa 2018 hän pääsi muutamaksi minuutiksi kentälle Leicester Cityn kolmessa valioliigaottelussa. Heinäkuusta 2018 tammikuuhun 2019 Barnes oli lainalla West Bromwich Albionissa ja pelasi mestaruussarjassa 26 ottelua, joissa hän teki yhdeksän maalia. Kevätkaudella 2019 hän pelasi Leicesterissä 16 valioliigaottelua ja teki ensimmäisen valioliigamaalinsa huhtikuussa vierasottelussa West Ham Unitedia vastaan. Kaudella 2019–2020 hän teki Valioliigan 36 ottelussaan kuusi maalia ja antoi kahdeksan maalisyöttöä. Seuraavalla kaudella hän viimeisteli 25 liigaottelussa yhdeksän maalia, mutta oli polvivamman vuoksi sivussa helmi-maaliskuun vaihteesta lähtien. Saman kauden Eurooppa-liigan kahdeksassa ottelussa hän teki kolme maalia ja FA Cupissa hän ehti pelata kaksi ottelua Leicesterin mestaruustaipaleella. Hän oli voittamassa FA Community Shieldiä 2021. Hän pelasi kaudella 2021–2022 kaikkiaan 31 valioliigaottelua, joissa teki kuusi ja syötti kymmenen maalia. Eurooppa-liigan neljässä ottelussa hän viimeisteli yhden maalin ja Konferenssiliigan seitsemässä ottelussa kaksi maalia. Kaudella 2022–2023 hän teki 13 maalia pelaamissaan 34 valioliigaottelussa. Barnes siirtyi Valioliigan Newcastleen 44 miljoonan euron siirtosummalla kesällä 2023. Hän oli tulokaskaudellaan jalkavamman vuoksi neljä kuukautta kentiltä sivussa. Hän pelasi 21 valioliigaottelussa, joista seitsemässä avauskokoonpanossa ja teki viisi maalia. Mestarien liigassa hän ehti ennen jalkavammaansa pelata vain yhdessä ottelussa. Barnes on pelannut Englannin alle 20-vuotiaiden maajoukkueessa kymmenen ottelua ja tehnyt niissä kuusi maalia sekä pelannut alle 21-vuotiaiden maajoukkueessa neljä ottelua, joista yhden kesäkuussa 2019 ikäluokan EM-kilpailuissa. A-maajoukkueessa hän debytoi tultuaan vaihdosta kentälle ottelussa Walesia vastaan lokakuussa 2020. Se on toistaiseksi hänen ainoa A-maaottelunsa (tilanne 15.7.2023). == Lähteet == Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Uskonto Norjassa

Norjan suurin uskonnollinen yhteisö on luterilainen Norjan kirkko, johon kuului vuonna 2018 70 % väestöstä, 3 724 857 henkeä. Muihin uskonnollisiin yhteisöihin kuului yhteensä 655 236 henkeä, näistä yli puolet eli 355 070 kuului erilaisiin kristillisiin yhteisöihin ja neljäsosa eli 166 861 islamilaisiin yhteisöihin. == Kristinusko == Kun lasketaan yhteen Norjan kirkon jäsenmäärä (3 724 857 henkeä vuonna 2018) sekä muitten kristillisten yhteisöjen kokonaisjäsenmäärä (355 070 vuonna 2018), saadaan kristillisiin yhteisöihin kuuluvien määräksi Norjassa 4 079 927 henkeä, tehden kristinuskosta selkeästi suurimman uskontokunnan Norjassa. === Norjan kirkko === Norjan kirkkoon kuului vuonna 2018 3 724 857 henkeä, mikä muodosti 70 % Norjan väestöstä. Kirkon jäsenmäärä on kuitenkin laskussa, ja edellisen kolmen vuoden aikana jäsenmäärä oli laskenut 74 509 hengellä. Kastettuja on nykyään vähemmän kuin kuolleita, sillä vuonna 2018 kastettiin 28 597 henkeä ja haudattiin 35 683\. Norjassa syntyneistä lapsista Norjan kirkon jäseniksi kastettujen osuus oli 51,9 %, kun taas kaikista hautauksista Norjan kirkko toimitti 87,4 %. Vuonna 2018 Norjan kirkossa konfirmoitiin 35 248 henkeä, 56,3 % kaikista norjalaisista 15-vuotiaista. Norjan kirkon jumalanpalveluksiin osallistui kyseisenä vuonna keskimäärin 88,1 henkeä jumalanpalvelusta kohden. === Katolinen kirkko === Katolinen kirkko Norjassa on osa maailmanlaajuista katolista kirkkoa ja Norjan toiseksi suurin kristillinen kirkkokunta. Sillä oli vuonna 2018 jäseniä 157 220 henkeä. === Helluntaiherätys === Helluntaiherätys Norjassa on osa helluntaiherätystä ja siihen kuului vuonna 2018 jäseniä 40 056 henkeä. === Ortodoksinen kirkko === Ortodoksiseen kirkkoon kuului vuonna 2018 Norjassa 25 843 henkeä. === Norjan evankelis-luterilainen vapaakirkko === Norjan evankelis-luterilainen vapaakirkko on luterilainen, Norjan kirkosta erillään toimiva kirkko, jolla oli vuonna 2018 jäseniä 19 215 henkeä. === Norjan lähetyskirkko === Norjan lähetyskirkko on protestanttinen yhdyskunta, johon vuonna 2018 kuului 10 959 jäsentä. === Norjan baptistiyhdyskunta === Norjan baptistiyhdyskunta on baptismia edustava yhdyskunta, johon vuonna 2018 kuului 10 711 jäsentä. === Metodistikirkko Norjassa === Metodistikirkko Norjassa on metodismia edustava yhdyskunta, johon vuonna 2018 kuului 10 320 jäsentä. == Muut uskonnot == === Islam === Vuonna 2018 Norjassa 166 861 henkeä kuului islamilaisiin yhdyskuntiin. === Buddhalaisuus === Vuonna 2018 Norjassa 20 077 henkeä kuului buddhalaisiin yhdyskuntiin. === Jehovan todistajat === Jehovan todistajilla oli vuonna 2018 Norjassa 12 566 jäsentä. === Hindulaisuus === Vuonna 2018 Norjassa 10 427 henkeä kuului hindulaisiin yhdyskuntiin. === Sikhiläisyys === Vuonna 2018 Norjassa 3 704 henkeä kuului sikhiläisiin yhdyskuntiin. === Bahai-usko === Vuonna 2018 Norjassa 1 115 henkeä kuului bahai-yhdyskuntiin. === Juutalaisuus === Vuonna 2018 Norjassa 789 henkeä kuului juutalaisiin yhdyskuntiin. == Lähteet == == Aiheesta muualla == *
Sheku Kanneh-Mason

Sheku Kanneh-Mason (s. 1999 Nottingham, Nottinghamshire, Englanti) on brittiläinen sellisti. Hän voitti Dmitri Šostakovitšin ensimmäisen sellokonserton esityksellään BBC Young Musician -kilpailun vuonna 2016 ensimmäisenä mustana muusikkona kilpailun 38-vuotisessa historiassa.AllMusic: Sheku Kanneh-Mason Kanneh-Mason syntyi kolmantena seitsemästä sisaruksesta, joista kukin osoittautui musiikillisesti lahjakkaaksi. Häntä innoitti alun perin hänen isosiskonsa, pianisti Isata. Hänen jalanjäljissään Kanneh-Mason aloitti soittamisen 6-vuotiaana, instrumenttinaan kuitenkin lyhyen viulukokeilun jälkeenConnolly Music: ARTIST SPOTLIGHT: CELLIST SHEKU KANNEH- MASON sello. 9-vuotiaana hän pääsi stipendillä Royal Academy of Musiciin, samaan opinahjoon kuin siskonsa. Kanneh-Masonia on opettanut Hannah Roberts. Kanneh-Mason liittyi Euroopan ensimmäiseen etnisiin vähemmistöihin kuuluville suunnattuun klassiseen orkesteriin, Chinekeen. Yhdessä Isata-siskonsa ja viulistiveljensä Braimahin kanssa hän perusti pianotrion, joka esiintyi vuonna 2015 Got Talent -ohjelman brittiversiossa. BBC Young Musician -kilpailun voitettuaan hän sai osakseen vertailuja Jacqueline du Préen, ja hän sai levytyssopimuksen Deccalta. Hänen debyyttialbuminsa Inspiration (2018) sisältää Šostakovitšin ensimmäisen sellokonserton, muuta klassista musiikkia sekä Kanneh-Masonin omia versioita Bob Marleyn ja Leonard Cohenin lauluista. Se saavutti Ison-Britannian poplistoilla sijan 18. Kyse oli ensimmäisestä listoille nousseesta BBC Young Musician -kilpailun voittaneen debyyttialbumista. Kanneh-Masonin coverversio Bob Marleyn "No Woman, No Cry" -kappaleesta nousi YouTube- ja Spotify-hitiksi. Kanneh-Mason esiintyi orkesterin kanssa prinssi Harryn ja Meghan Marklen häävieraille. Kanneh-Mason on esiintynyt myös muun muassa Royal Albert Hallissa sekä Carnegie Hallissa ja saanut Liverpoolin kuninkaallisten filharmonikkojen residenssin. Keväällä 2019 hän esiintyi Japanin filharmonisen orkesterin kanssa Helsingin Musiikkitalolla.Helsingin Sanomat: Kulttuuri: Sellisti Sheku Kanneh-Mason on omaperäinen tulkitsija, jolla on painokasta sanottavaa – Pietari Inkisen johtama Japanin filharmoninen orkesteri aloitti Euroopan-kiertueensa diplomaattisesti Helsingistä Kanneh-Mason on ykköstyypin diabeetikko. == Lähteet == == Aiheesta muualla == * Viralliset sivut Luokka:Brittiläiset sellistit Luokka:Vuonna 1999 syntyneet Luokka:Elävät henkilöt
Çağlar Söyüncü

Çağlar Söyüncü (s. 23. toukokuuta 1996 İzmir) on turkkilainen jalkapalloilija, pelipaikaltaan keskuspuolustaja. Hän edustaa Primera Divisiónissa pelaavaa Atlético Madridia. Söyüncü pelasi ensimmäiset liigaottelunsa Turkin kakkostasolla Altınordun joukkueessa kausina 2014–2016. Hän siirtyi kesällä 2016 saksalaisseura Freiburgiin ja pelasi kahden kauden aikana Bundesliigassa 50 ottelua, joissa hän teki yhden maalin. Kesällä 2018 hän siirtyi Leicester Cityyn ja pelasi kaudella 2018–2019 Valioliigassa kuusi ottelua. Kaudella 2019–2020 hän kuului alusta saakka joukkueen pelaavaan kokoonpanoon ja teki Valioliigassa ensimmäisen maalinsa marraskuussa kauden 11. ottelussa Crystal Palacea vastaan. Hän pelasi kauden aikana 34 valioliigaottelua kolmen viimeisen jäätyä pelaamatta heinäkuussa Bournemouth-ottelussa saadun ulosajon ja sen seurauksena tulleen pelikiellon vuoksi. Kaudella 2020–2021 hän pelasi 23 valioliigaottelua ja teki yhden maalin. Hän joutui jättämään pelejä väliin lihasvamman ja koronaviruksen vuoksi. Leicesterin voittamassa FA Cupissa hän pelasi kaikissa kuudessa ottelussa. Hän oli voittamassa FA Community Shieldiä 2021. Kaudella 2021–2022 hän pelasi 28 valioliigaottelua ja teki yhden maalin. Kaudella 2022–2023 hän pelasi vain seitsemän liigaottelua ja teki yhden maalin. Hän siirtyi Primera Divisiónin Atlético Madridiin ilmaissiirrolla kesällä 2023. Söyüncü on pelannut Turkin maajoukkueessa heinäkuun 14. päivään 2023 mennessä 53 ottelua, joista ensimmäiset vuonna 2016. Ensimmäisen maaottelumaalinsa hän teki kesäkuussa 2018 ystävyysottelussa Tunisiaa vastaan ja toisen maaliskuussa 2021 MM-karsintaottelussa Norjaa vastaan. Hän pelasi täyden ajan Turkin kaikissa kolmessa ottelusa kesälle 2021 siirretyissä EM- kilpailuissa. Hän on pelannut 14 MM- ja kuusi EM-karsintaottelua. == Lähteet == Luokka:Turkkilaiset jalkapalloilijat Luokka:Vuonna 1996 syntyneet Luokka:Elävät henkilöt
Karttulan kirjasto

Karttulan kirjasto tai Karttulan lähikirjasto on Kuopion Karttulan kaupunginosassa, Kissakuusen koulun kanssa samassa vuonna 2018 valmistuneessa rakennuksessa sijaitseva yleinen kirjasto. Se toimii Kuopion kaupunginkirjaston lähikirjastona. Karttulan pitäjän alueella kirjastopalveluja tarjotaan myös verkkokirjaston ja usean kunnan yhteisen kirjastoauton välityksellä. == Lähteet == Luokka:Karttula (kaupunginosa) Luokka:Kuopion rakennukset ja rakennelmat Luokka:Kuopion kaupunginkirjasto
James Maddison

James Maddison (s. 23. marraskuuta 1996 Coventry) on englantilainen jalkapalloilija, pelipaikaltaan hyökkäävä keskikenttäpelaaja. Hän edustaa Englannin Valioliigassa pelaavaa Tottenham Hotspuria. Maddison nousi Coventry Cityn junioreista edustusjoukkueeseen kaudella 2014–2015 ja pelasi kahden kauden aikana ykkösliigassa 35 ottelua, joissa hän teki viisi maalia. Norwich City osti hänet helmikuussa 2016 mutta hän pelasi vielä loppukauden lainalla Coventryssa ja seuraavan syksyn Skotlannin Valioliigassa Aberdeenissa, jolle hän teki 14 liigaottelussa kaksi maalia. Kauden 2016–2017 keväällä Maddison pääsi mestaruussarjassa kentälle kolmessa Norwichin ottelussa, joista yhdessä hän teki maalin, mutta seuraavalla käudella hän pelasi sarjassa jo 44 ottelua ja teki niissä 14 maalia. Kesällä 2018 Maddison siirtyi Leicesteriin ja pelasi ensimmäisellä valioliigakaudellaan 36 liigaottelua, joissa hän teki seitsemän maalia. Kaudella 2019–2020 hän viimeisteli 31 liigaottelussa kuusi maalia. Kaudella 2020–2021 hän pelasi 31 valioliigaottelua, joissa teki kahdeksan ja syötti seitsemän maalia. Leicesterin voittamassa FA Cupissa hän pelasi neljä ottelua ja teki yhden maalin. Eurooppa-liigan kuudessa ottelussa hän onnistui maalinteossa kahdesti. Kaudella 2021–2022 Maddison pelasi 35 valioliigaottelua, joissa 28 kertaa avauskokoonpanossa, ja teki niissä 12 maalia ja syötti kahdeksan. Eurooppa-liigan viidessä ottelussa hän teki yhden maalin ja Konferenssiliigan kahdeksassa ottelussa kolme maalia. Kaudella 2022–2023 hän pelasi Valioliigassa 30 ottelua, ja teki kymmenen maalia ja antoi yhdeksän maalisyöttöä. Hän siirtyi Valioliigan Tottenhamiin runsaan 46 miljoonan euron siirtosummalla kesällä 2023. Hän pelasi tulokaskaudellaan 28 valioliigaottelua, joissa teki neljä ja syötti yhdeksän maalia. Hän oli kaksi kuukautta sivussa nilkkavamman vuoksi. Maddison on pelannut Englannin alle 21-vuotiaiden maajoukkueessa yhdeksän ottelua ja tehnyt niissä yhden maalin, ikäluokan EM-kilpailuissa 2019 Kroatiaa vastaan. Englannin miesten maajoukkueessa Maddison pelasi ensimmäisen kerran marraskuussa 2019 EM- karsintaottelussa Montenegroa vastaan. Hän kuului Englannin joukkueeseen MM- kilpailuissa 2022 mutta ei saanut peliaikaa. Hän on pelannut kaikkiaan seitsemän maaottelua, joista neljä on ollut EM-karsintaotteluita. == Lähteet == Luokka:Englantilaiset jalkapalloilijat Luokka:Vuonna 1996 syntyneet Luokka:Elävät henkilöt
Amor real

Amor real on televisioyhtiö Televisan esittämä meksikolainen televisiosarja. Sen päärooleissa ovat Adela Noriega, Fernando Colunga, Mauricio Islas ja Helena Rojo. ==Näyttelijät== == Aiheesta muualla == * Luokka:Meksikolaiset draamasarjat Luokka:2000-vuosikymmenen televisiosarjat Luokka:Televisan telenovelat
Niko Viljola

Niko Anton Viljola (s. 6. syyskuuta 2000 Helsinki) on suomalainen keskipitkän matkan juoksija, joka edustaa Helsingin Kisa-Veikkoja. Hänen valmentajanaan toimii Juhani Hirvonen. Viljola voitti vuoden 2019 sisäratojen Suomen- mestaruuskilpailuissa pronssia 800 metrin juoksussa ja kultaa viestissä. Vuonna 2020 hän sai hopeaa viestistä. Vuonna 2022 hän saavutti hopeaa 800 metrillä ja pronssia viestissä. Vuonna 2023 hän sai pronssia 800 metrillä. Hän on saavuttanut viestijuoksun SM-kilpailuissa 4 × 400 metrin viestissä kultaa 2020 ja 2022 sekä hopeaa 2023, 4 × 800 metrin viestissä kultaa 2019 sekä 4 000 metrin viestissä kultaa 2020 ja 2021 ja pronssia 2022. Kalevan kisoissa hän on sijoittunut parhaimmillaan neljänneksi 800 metrillä 2020. Viljolan ennätys 800 metrillä on 1.48,52 (Tampere 8. elokuuta 2023). == Lähteet == Luokka:Suomalaiset keskimatkojen juoksijat Luokka:Vuonna 2000 syntyneet Luokka:Elävät henkilöt
Sinfonia nro 13 (Aho)

Kalevi Ahon kolmastoista sinfonia on orkesteriteos, joka sävellettiin vuonna 2003 Lahden Sibeliustalon viisivuotisen taipaleen kunniaksi. Teoksella on lisänimi "Sinfonisia luonnekuvia". Teoksessa kuvataankin musiikin keinoin erilaisia ihmisten luonnetyyppejä kahdessa pitkässä osassa, jotka on jaettu useisiin lyhyempiin jaksoihin. Teoksen kantaesitti maaliskuussa 2005Finland Festivals: Sinfonia Lahdelta Kalevi Ahon 2. pianokonserton ja 13. sinfonian sisältävä levy Osmo Vänskän johtama Sinfonia Lahti, joka myös tulkitsi sen samalla levyllä Antti Siiralaa varten sävelletyn toisen pianokonserton kanssa BIS:lle. Levy ilmestyi kesäkuussa 2010, ja 13. sinfonian soittaminen kestää sillä noin 39 minuuttia.BIS: Kalevi Aho – Symphony No. 13 Sibeliustalon ominaisuudet on huomioitu Ahon 13. sinfoniassa: trumpettien ja käyrätorvien on tarkoitus soittaa välillä rakennuksen valaistusparvilta, salin ympärillä olevista kaikukammioista ja orkesterilavan yllä sijaitsevalta parvelta. Tästä huolimatta sinfonian voi esittää muuallakin kuin Sibeliustalossa. == Lähteet == Luokka:Kalevi Ahon sinfoniat Luokka:2000-vuosikymmenen musiikkiteokset
Katolinen kirkko Norjassa

Katolinen kirkko Norjassa toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa. == Organisaatio ja jäsenmäärä == Katolinen kirkko Norjassa on jakautunut kolmeen hiippakuntaan, Oslon hiippakuntaan etelässä, Trondheimin alueprelatuuri Keski-Norjassa ja Tromssan alueprelatuuri Pohjois-Norjassa. Vuonna 2016 Oslon hiippakunnalla oli noin 135 000 jäsentä, Trondheimin prelatuurilla vajaa 14 000 ja Tromssan prelatuurilla noin 6 600 jäsentä. Tuolloin kirkon jäsenmäärä oli kaksinkertaistunut alle kymmenessä vuodessa, lähinnä työperäisen maahanmuuton seurauksena. Vuonna 2012 mainittiin, että suurin ryhmä Norjan katolilaisista, kolmasosa, ovat puolalaiset, jotka myös selittävät suurimman osan kasvusta. Norjan isoissa kaupungeissa vietettäviin puolankielisiin sunnuntaimessuihin osallistuu useita tuhansia. Tuolloin Oslon hiippakunnan täytyikin hankkia vuosittain uusia pappeja Puolasta. Myös pienemmillä paikkakunnilla oli alettu viettää yhä enemmän puolankielisiä messuja. Vuonna 2020 katolisella kirkolla oli jäseniä Norjan tilastokeskuksen mukaan yhteensä 165 254 henkeä. Hiippakunta Jäsenmäärä Osuus alueen väestöstä Lähde Oslon hiippakunta 143 768 (2019) 3,5% (2019) Trondheimin alueprelatuuri 16 056 (2019) 2,2% (2019) Tromssan alueprelatuuri 7 474 (2019) 1,5% (2019) ==Lähteet== == Aiheesta muualla == *Katolisen kirkon Norjassa kotisivut *
Franz Salmhofer

Franz Salmhofer (22. tammikuuta 1900 Wien – 22. syyskuuta 1975 Wien) oli itävaltalainen säveltäjä ja kapellimestari.Operone: Salmhofer, Franz Hän opiskeli Franz Schrekerin ja Franz Schmidtin johdolla Wienissä. Vuosina 1929–1939 hän toimi kapellimestarina Burgtheaterissa. Vuosina 1945–1955 hän oli Wienin valtionoopperan ja vuosina 1955–1963 Volksoperin johdossa. Hänen musiikkinsa juuret ovat Wienin romantikkojen perinteessä.Grove Music Online: Salmhofer, Franz Salmhofer on haudattu Wienin Zentralfriedhofiin.Kunst und Kultur in Wien: Zentralfriedhof: Prof. Franz Salmhofer == Teoksia == === Baletit === * Das lockende Phantom (1927, Wien) * Der Taugenichts in Wien (1930, Wien) * Österreichische Bauernhochzeit (1933, Wien) * Weihnachtsmärchen (1933, Wien) === Oopperat === * Dame im Traum (1935, Wien) * Iwan Tarassenko (1938, Wien) * Das Werbekleid (1943, Salzburg) * Dreikönig (1945, Wien) === Muuta === * musiikki noin kolmeensataan näytelmään muiden muassa Johann Wolfgang von Goethelta ja William Shakespearelta * konsertot viululle, trumpetille ja sellolle * kuusi jousikvartettoa * yksinlaulujaIan Bostridge, Richard Stokes: The Book of Lieder (2011) == Lähteet == == Aiheesta muualla == * IMSLP: Franz Salmhofer: nuotteja * Universal Edition: Franz Salmhofer * AllMusic: Franz Salmhofer Luokka:Itävaltalaiset säveltäjät Luokka:Itävaltalaiset kapellimestarit Luokka:Oopperasäveltäjät Luokka:Vuonna 1900 syntyneet Luokka:Vuonna 1975 kuolleet
Evelyn Knight

Evelyn Knight (s. Evelyn Davis, 31. joulukuuta 1917 Reedville, Virginia, Yhdysvallat – 28. syyskuuta 2007 San Jose, Kalifornia, Yhdysvallat) oli yhdysvaltalainen laulaja 1940- ja 1950-luvuilla. Knight muistetaan parhaiten hänen vuoden 1949 hittikappaleestaan ”Powder Your Face with Sunshine”. Knight varttui Washington D.C:ssä. Hän aloitti musiikkiuransa paikallisella radioasemalla. Knight allekirjoitti levytyssopimuksen Decca Recordsin kanssa ja hänen esikoissinglensä ”Dance with a Dolly (With a Hole in Her Stocking)” sijoittui Yhdysvaltain musiikkilistan kärkikymmenikköön. Hänen seuraavat singlensä ”My Fickle Eye” ja ”Passé” eivät menestyneet yhtä hyvin. Vuoden 1948 lopulla Knight äänitti The Stardustersin kanssa coverversion Paula Watsonin hittikappaleesta ”A Little Bird Told Me”. Knightin versio sijoittui musiikkilistojen kärkeen vuoden 1949 keväällä ja myi kaksi miljoonaa kappaletta. == Lähteet == == Aiheesta muualla == Luokka:Yhdysvaltalaiset laulajat Luokka:Vuonna 1917 syntyneet Luokka:Vuonna 2007 kuolleet
SIE Bend Studio

SIE Bend Studio (aikaisemmin Blank, Berlyn and Co. ja Eidetic) on yhdysvaltalainen pelitalo, joka perustettiin Oregonissa vuonna 1993. Vuonna 2000 Sony Computer Entertainment osti studion. Studion tunnetuin sarja on Syphon Filter. ==Kehitetyt pelit== Vuosi Peli Alusta(t) 1996 Bubsy 3D PlayStation 1999 Syphon Filter 2000 Syphon Filter 2 2001 Syphon Filter 3 2004 Syphon Filter: The Omega Strain PlayStation 2 2006 Syphon Filter: Dark Mirror PlayStation Portable, PlayStation 2 2007 Syphon Filter: Logan's Shadow 2009 Resistance: Retribution PlayStation Portable 2011 Uncharted: Golden Abyss PlayStation Vita 2012 Uncharted: Fight for Fortune 2019 Days Gone PlayStation 4 ==Aiheesta muualla== * Yrityksen kotisivu Luokka:Yhdysvaltalaiset videopeliyritykset
Suomen Kehonrakennusliitto

Suomen Kehonrakennusliitto ry on suomalainen rekisteröity yhdistys, jonka tarkoituksena on edistää kehonrakennusta Suomessa. Yhdistys on perustettu vuonna 1971 nimellä Suomen kehonrakennus- ja voimannostoliitto. Nykyisen nimen se otti käyttöön vuonna 1977. Suomen Kehonrakennusliitto järjestää kehonrakennuksen Suomen-mestaruuskilpailut. ==Lähteet== Luokka:Suomalaiset urheilujärjestöt Luokka:Kehonrakennus
Hilde Konetzni

Hilde Konetzni (21. maaliskuuta 1905 Wien – 20. huhtikuuta 1980 Wien) oli itävaltalainen oopperalaulaja, äänialaltaan sopraano.Opera Vivrà: Hilde Konetzni Konetzni aloitti lauluopintonsa Wienissä Wala Heßin ja Rudolf Niliuksen johdolla. Hän ei ollut vielä saattanut opintojaan päätökseen, kun esiintyi vuonna 1929 ensimmäisen kerran vierailijana siskonsa Annyn kanssa Sieglinden roolissa Valkyyrian esityksessä Chemnitzin kaupunginteatterissa. Vuonna 1930 Konetzni sai kiinnityksen Gablonziin, jossa hän esiintyi menestyksekkäästi Amelian roolissa Un ballo in mascherassa. Pian hänet nähtiin samassa paikassa kahdessa suosituimmista rooleistaan: Leonorena Fideliossa ja Marsalkattarena Ruusuritarissa. Syksyllä 1931 Konetzni lauloi ensimmäistä kertaa Prahan saksalaisessa teatterissa Trubaduuri-teoksessa. Siellä hän pysyi yhtenä suosituimmista laulajista vuoteen 1935. Prahan-vuosinaan hän teki menestyksekkäitä tulkintoja rooleista oopperoissa Tannhäuser, Don Carlo, Myyty morsian, Don Giovanni ja Elektra. Salzburger Festspielessä Konetzni esiintyi ensimmäisen kerran vuonna 1936 Don Giovannin Donna Elvirana ja viimeisen kerran vuonna 1961. Kansainvälisen uransa hän aloitti vierailevana esiintyjänä Pariisissa 28. toukokuuta 1936 Donna Elviran roolissa, minkä jälkeen hän esiintyi ensimmäisen kerran Lontoossa vuonna 1938. Vuonna 1938 hän myös esiintyi jälleen Donna Elvirana Glyndebournen oopperafestivaalilla. Vuosina 1937–1938 Konetzni kiersi Yhdysvalloissa ja esiintyi 82:ssa konsertissa, jotka omistettiin kokonaan Richard Wagnerin musiikille. Muita kansainvälisiä esiintymisiä Konetzni teki muun muassa Teatro Colónissa, Roomassa ja Milanon La Scalassa. Toisen maailmansodan jälkeen Wienin valtionooppera jälleenrakennettiin ja avattiin uudelleen, jolloin Konetznista tuli yksi sen pääesiintyjistä. Opettajana Konetzni piti yksityistunteja ja työskenteli Wienin valtionoopperan studiolla. Hän sai Kammersängerin-arvonimen Saksassa vuonna 1939 ja Itävallassa 1946. Kesäkuussa 1955 hän sai Wienin valtionoopperan kunniajäsenyyden. Kuoltuaan 75-vuotiaana hänet haudattiin Zentralfriedhofiin.Kunst und Kultur in Wien: Zentralfriedhof: Prof. Hilde Konetzni == Lähteet == Luokka:Itävaltalaiset oopperalaulajat Luokka:Sopraanot Luokka:Vuonna 1905 syntyneet Luokka:Vuonna 1980 kuolleet
Poing poing poing (Frederikin albumi)

Poing Poing Poing on Frederikin vuonna 1987 julkaistu albumi. == Kappaleet == === A-puoli === # # # # # # === B-puoli === # * # # # # # == Aiheesta muualla == * Poing Poing Poing discogs.com -sivustolla Luokka:Vuoden 1987 albumit Luokka:Frederikin albumit
Fede Álvarez

Federico "Fede" Álvarez (s. 9. helmikuuta 1978 Montevideo) on uruguaylainen elokuvaohjaaja, -käsikirjoittaja ja -tuottaja. Hänen tunnetuin elokuvansa lienee Evil Dead (2013), joka on uudelleenfilmatisointi Sam Raimin vuoden 1981 samannimisestä elokuvasta. == Filmografia == Elokuvat Vuosi Nimi Ohjaajana Käsikirjoittajana Tuottajana Huom. 2001 Los Pocillos lyhytelokuva 2003 El Último Alevare 2005 El Cojonudo 2009 Ataque de Pánico! 2013 Evil Dead 2016 Don’t Breathe 2018 Se mikä ei tapa 2024 Alien: Romulus == Lähteet == == Aiheesta muualla == * Luokka:Elokuvaohjaajat Luokka:Elokuvakäsikirjoittajat Luokka:Elokuvatuottajat Luokka:Uruguaylaiset henkilöt Luokka:Vuonna 1978 syntyneet Luokka:Elävät henkilöt
Säkkäräpukinpensas

Säkkäräpukinpensas (Lycium intricatum) on koisokasvien heimoon kuuluvien pukinpensaiden (Lycium) pensas. Se on kuivakkokasvi joka kasvaa rannikoilla kuivilla, kivisillä ja karuilla paikoilla auringon paahteessa. == Kuvaus == === Lehdet ja oksat === Säkkäräpukinpensas kasvaa noin 1–2 metriä korkeaksi pensaaksi. Sen oksat ovat ohuita, paljaita ja tiheässä. Osassa oksista on kärjessä piikkimäinen ora. Sen lehdet ovat suikeat ja turpeat. Ne ovat yksittäin tai 5–8 lehden ryhmissä. Niiden pituus on noin 2,5 senttimetriä. === Kukat ja hedelmät === Säkkäräpukinpensas kukkii tammikuusta heinäkuuhun pienin sinisin kellomaisin kukin. Kukat ovat noin 2–3 millimetriä pitkiä ja 1,5–2 millimetriä leveitä. Niissä on viisi terälehteä. Hedelmät ovat pyöreitä marjoja, jotka ovat aluksi oransseja, mutta muuttuvat myöhemmin punaisiksi ja ovat kypsinä mustia. == Levinneisyys == Säkkäräpukinpensas on kuivakkokasvi, jota tavataan kuivilla, avoimilla ja karuilla paikolla. Se viihtyy rannikolla kivisessä ja suolaantuneessa maaperässä. Sitä tavataan Euroopassa Pyreneiden niemimaalta, läntisen Välimeren alueella aina Maltaa ja Sisiliaa myöten. Luoteis-Afrikasta, Makaronesiasta ja Kanariansaarilta. == Kuvia == Lycium intrincatum00734.jpg|Säkkäräpukinpen­sas, San Pedro del Pinatar, Espanja Lycium intricatum kz6.JPG|Säkkäräpukinpen­sasta, Teneriffa, Kanariansaaret Lycium intricatum 02.JPG|Säkkäräpukinpen­saan tiheää oksistoa, Teneriffa, Kanariansaaret Alm10LyciumIntricatum1.jpg|Säkkäräpukinpen­saan kukkia ja lehtiä Lycium intricatum 2c.JPG|Säkkäräpukinpen­saan kukkia Alm10LyciumIntricatum3.jpg|Säkkäräpukinpen­saan kukkia ja lehtiä Lycium intrincatum (flor).JPG|Säkkäräpukinpen­saan kukka Lycium intricatum by Scott Zona - 003.jpg|Säkkäräpukinpen­saan marja Lycium intrincatum (fruto).jpg|Säkkäräpukinpen­saan marja == Lähteet == * === Viitteet === == Aiheesta muualla == * * * Luokka:Pukinpensaat Luokka:Kanariansaarien kasvit
Frederik & Café Casablanca

Frederik & Cafè Casablanca on Frederikin vuonna 1988 julkaistu albumi. == Kappaleet == === A-puoli === # # # # # # === B-puoli === # * # # # # # == Aiheesta muualla == * Frederik & Cafè Casablanca discogs.com -sivustolla Luokka:Vuoden 1988 albumit Luokka:Frederikin albumit
Karl Müllner

Karl Müllner (s. 18. helmikuuta 1956 Mainburg) oli Saksan ilmavoimien komentaja vuosina 2012–2018.Generalleutnant Karl Müllner == Lähteet == Luokka:Saksan ilmavoimien komentajat Luokka:Saksalaiset kenraalit Luokka:Vuonna 1956 syntyneet Luokka:Elävät henkilöt
I, I

I, I (tyyliteltynä i, i) on yhdysvaltalaisen folkyhtye Bon Iverin neljäs studioalbumi. Se julkaistiin 9. elokuuta 2019. == Kappaleet == == Lähteet == Luokka:Yhdysvaltalaiset folkalbumit Luokka:Vuoden 2019 albumit
Parhaat vuodet - Prinssi Frederik XIV

Parhaat vuodet - Prinssi Frederik XIV on Frederikin vuonna 1990 julkaistu albumi. == Kappaleet == === A-puoli === # # # # # # # === B-puoli === # * # # # # # == Aiheesta muualla == * Prinssi Frederik XIV - Parhaat Vuodet discogs.com -sivustolla Luokka:Vuoden 1990 albumit Luokka:Frederikin albumit
Sosva (täsmennyssivu)

Sosva voi tarkoittaa seuraavia: * Sosva, joki Sverdlovskin alueella Venäjällä * Sosva, taajama Sverdlovskin alueella Venäjällä * Sosva, taajama Hanti- Mansiassa Venäjällä.